**OBRAZLOŽENJE**

**PRORAČUNA DUBROVAČKO-NERETVANSKE**

**ŽUPANIJE ZA 2025. I PROJEKCIJE ZA 2026. I 2027.**

**- PROGRAMSKE AKTIVNOSTI I PROJEKTI UPRAVNIH TIJELA -**

**NAZIV KORISNIKA: UPRAVNI ODJEL ZA POSLOVE ŽUPANA I ŽUPANIJSKE SKUPŠTINE**

**SAŽETAK DJELOKRUGA RADA:**

Upravni odjel za poslove Župana i Županijske skupštine obavlja upravne i stručne poslove koji se odnose na:

* + poslove u svezi sa stručnim i tehničkim pripremanjem i organiziranjem sjednica Županijske skupštine i njezinih radnih tijela,
* normativnu obradu i objavljivanje akata i drugih publikacija,
* pružanje pravne i druge stručne i tehničke pomoći vijećnicima Županijske skupštine i njihovim klubovima,
* poslove u svezi ustanovljenja i dodjele javnih priznanja,
* stručne, pravne i tehničke poslove za potrebe župana i zamjenika župana,
* poslove u svezi međužupanijske i međunarodne suradnje i protokola,
* stručne poslove u svezi s izborom i imenovanjima dužnosnika Županije,
* organiziranje poslova u svezi s protokolarnim primanjima i prigodnim svečanostima, te poslove koji su u funkciji ostvarivanja suradnje tijela Županije s državnim tijelima, medijima, ustanovama i građanima,
* suradnju s općinama i gradovima na području Županije radi ostvarivanja zajedničkih interesa, te razvoja lokalne samouprave,
* poslove obrane, zaštite i spašavanja, te zaštite od požara i zaštite na radu,
* koordinaciju aktivnosti tijela Županije vezane za programe EU,
* suradnju s tijelima lokalne samouprave, državne uprave, Europske komisije i drugim međunarodnim i nacionalnim tijelima vezano uz pitanja djelovanja EU, te uz pitanja regionalnog razvoja i međunarodne suradnje,
* predlaganje i kandidiranje projekata i obavljanje stručnih poslova vezano za programe Europske unije i Republike Hrvatske iz djelokruga rada odjela,
* poslove u svezi s radnim odnosima službenika i namještenika u županijskim tijelima,
* pripremu nacrta općih i drugih akata u svezi s radnim odnosima zaposlenika u upravnim tijelima i ustrojstva upravnih tijela,
* poslove uredskog poslovanja i arhive,
* organiziranje i provođenje postupka javne nabave za potrebe upravnih tijela,
* vođenje evidencije nekretnina i druge imovine u vlasništvu Županije, te izradu prijedloga mjera za gospodarenje tom imovinom,
* informatičke poslove za potrebe upravnih tijela,
* poslove održavanja nekretnina i opreme u vlasništvu Županije,
* rješavanje o žalbi protiv rješenja koje donosi nadležno izborno povjerenstvo po prigovoru zbog nepravilnosti u postupku kandidiranja i izbora članova vijeća mjesnih odbora,
* drugostupanjski upravni postupak po žalbama na upravne akte jedinica lokalne samouprave sukladno općim i posebnim propisima,
* sudjelovanje u izradi strateških dokumenata Županije,
* poslove izrade nacrta prijedloga općih i drugih akata iz djelokruga rada odjela,
* poslove pripreme analitičkih i drugih stručnih materijala o pitanjima iz djelokruga rada odjela,
* druge poslove utvrđene posebnim zakonom, drugim propisom, aktom Županijske skupštine i župana,
* druge stručne i upravne poslove proizašle iz djelokruga rada županijskih tijela kada ti poslovi nisu povjereni drugom upravnom tijelu.

povjerene poslove državne uprave koji se odnose na:

* odobravanje korištenja i pružanja besplatne pravne pomoći,
* određivanje brojčanih oznaka stvaralaca i primalaca akata na području županije,
* vođenje evidencije o političkim strankama zastupljenim u predstavničkim tijelima jedinica lokalne i područne (regionalne) samouprave i članovima predstavničkih tijela jedinica lokalne i područne (regionalne) samouprave izabranih s liste grupe birača.

**PRORAČUNSKI KORISNICI IZ DJELOKRUGA RADA:**

Sukladno odredbama Pravilnika o utvrđivanju proračunskih i izvanproračunskih korisnika državnog proračuna i proračunskih i izvanproračunskih korisnika proračuna JLP(R)S te o načinu vođenja Registra proračunskih i izvanproračunskih korisnika (NN 128/09, 142/14, 23/19 i 83/21) nema proračunskih korisnika iz djelokruga rada Upravnog odjela za poslove Župana i Županijske skupštine.

**ORGANIZACIJSKA STRUKTURA:**

Za obavljanje poslova iz djelokruga Upravnog odjela ustrojen je Odsjek za zajedničke poslove.

**FINANCIJSKI PLAN ZA 2025. – 2027. GODINU: (€)**

|  |  |  |  |  |
| --- | --- | --- | --- | --- |
| **Rb** | **Naziv programa** | **2025.** | **2026.** | **2027.** |
| 1. | Osnovna aktivnost predstavničkog i izvršnog tijela | 621.074,00 | 284.574,00 | 319.574,00 |
| 2. | Pokroviteljstva, protokol i manifestacije | 214.840,00 | 214.840,00 | 214.840,00 |
| 3. | Regionalna suradnja i suradnja sa lokalnom samoupravom | 60.000,00 | 63.000,00 | 69.000,00 |
| 4. | Sredstva za vijeća i predstavnike nacionalnih manjina | 44.000,00 | 44.000,00 | 44.000,00 |
| 5. | Organizacija sustava civilne zaštite | 420.000,00 | 400.500,00 | 400.500,00 |
| 6. | Međunarodni projekti | 1.642.238,00 | 1.796.520,00 | 2.078.411,00 |
| 7. | Zajednički troškovi upravnih tijela DNŽ | 1.653.641,00 | 1.897.785,00 | 1.929.698,00 |
|  | **UKUPNO RAZDJEL:** | **4.655.793,00** | **4.701.219,00** | **5.056.023,00** |

**GLAVA 00101 – PREDSTAVNIČKO I IZVRŠNO TIJELO**

**NAZIV PROGRAMA: 1001 Osnovna aktivnost izvršnog i predstavničkog tijela**

**Opći cilj:** Funkcioniranje Županijske skupštine i njenih radnih tijela, političkih stranaka, dodjela nagrada i priznanja, izdavanje Službenog glasnika, financiranje Hrvatske zajednice Županija, financiranje lokalnih izbora.

**Posebni cilj:** Osiguravanje financijskih sredstava za naknadu za rad članova Županijske skupštine i skupštinskih radnih tijela, kao i naknade za putne troškove za dolaske na sjednice Županijske skupštine i njenih radnih tijela, financiranje rada političkih stranaka u skladu sa zakonom, provedba dodjele nagrada i priznanja DNŽ, redovito izdavanje Službenog glasnika DNŽ u skladu sa potrebama, financiranje Hrvatske zajednice županija kroz plaćanje članarine, financiranje održavanja lokalnih izbora u skladu sa Zakonom, promicanje veza i jačanje suradnje Republike Hrvatske s Hrvatima izvan Republike Hrvatske, radi očuvanja i jačanja nacionalnog identiteta, zaštite prava i interesa hrvatskih zajednica, očuvanja hrvatskog jezika, kulturnog stvaralaštva i baštine. Za sljedeću godinu je predviđen iznos od 6.500,00 EUR-a u svrhu izvršenja obveze srednjoročnog vrednovanja Plana razvoja Dubrovačko-neretvanske županije do 2027., nakon trogodišnje provedbe.

**Povezanost programa sa strateškim dokumentima:** Ovaj program nije povezan sa strateškim dokumentima.

**Zakonske osnove:** Članak 31. Zakona o lokalnoj i područnoj (regionalnoj) samoupravi i Odluka o određivanju naknada dužnosnicima, vijećnicima i članovima radnih tijela Skupštine Dubrovačko – neretvanske županije.

Članak 4. Zakona o financiranju političkih aktivnosti i izborne promidžbe

Članak 11. Zakona o lokalnoj i područnoj (regionalnoj) samoupravi, članak 4. Statuta Dubrovačko – neretvanske županije,

Članak 73. Zakona o lokalnoj i područnoj (regionalnoj) samoupravi, Odluka o izdavanju Službenog glasnika Dubrovačko – neretvanske županije

Članak 12. Zakona o lokalnoj i područnoj (regionalnoj) samoupravi, Sporazum o osnivanju Hrvatske zajednice županija

**Nositelj aktivnosti:** Upravni odjel za poslove Župana i Županijske skupštine

**Ishodište i pokazatelji na kojima se zasnivaju izračuni i ocjene** **potrebnih sredstava za provođenje programa:** Planske veličine su određene u predloženim iznosima temeljem ostvarenih ciljeva i postignutih rezultata iz prethodnih godina, te predviđanja promjena u izvršenju ciljeva u narednom razdoblju.

Sredstva za članarinu u Hrvatskoj zajednici županija se izračunavaju u iznosu od 1,5 promila od iznosa poreza na dohodak, pa ovisi o prikupljenom porezu u prethodnoj godini.

**Izvještaj o postignutim ciljevima i rezultatima programa temeljenim na pokazateljima uspješnosti u prethodnoj godini**: Izvršenje je u skladu s očekivanim.

**NAČIN I SREDSTVA ZA REALIZACIJU PROGRAMA: (€)**

|  |  |  |  |  |
| --- | --- | --- | --- | --- |
| **Rb.** | **Naziv aktivnosti / projekta** |  |  |  |
| **1.** | Materijalni rashodi i naknade za rad predstavničkog i izvršnog tijela županije | 117.624,00 | 117.624,00 | 117.624,00 |
| **2.** | Političke stranke | 90.500,00 | 90.500,00 | 90.500,00 |
| **3.** | Nagrade i priznanja | 11.680,00 | 11.680,00 | 11.680,00 |
| **4.** | Službeni glasnik | 25.000,00 | 25.000,00 | 25.000,00 |
| **5.** | Hrvatska zajednica županija | 19.110,00 | 19.110,00 | 19.110,00 |
| **6.** | Povjerenstvo – provođenje zakona o udrugama | 660,00 | 660,00 | 660,00 |
| **7.** | Potpora Hrvatima izvan Republike Hrvatske | 20.000,00 | 20.000,00 | 20.000,00 |
| **8.** | Lokalni izbori | 330.000,00 | 0 | 35.000,00 |
| **9.** | Strategija razvoja DNŽ | 6.500,00 | 0 | 0 |
|  | **Ukupno program:** | **621.074,00** | **284.574,00** | **319.574,00** |

**NAZIV PROGRAMA: 1101 Pokroviteljstva, protokol i manifestacije**

**Opći cilj:** Sudjelovanje i promocija Dubrovačko-neretvanske županije u različitim društvenim događanjima

**Posebni cilj:** Pomoć organizacijama civilnog društva, znanstvenih i ostalim institucijama pri organizaciji različitih događaja, kongresa, konferencija, znanstveno-stručnih skupova, festivala, natjecanja, izložbi, sajmova i drugih događanja.

**Povezanost programa sa strateškim dokumentima:** Ovaj program nije povezan sa strateškim dokumentima.

**Zakonske osnove:** Zakon o udrugama (NN 74/14, 70/17, 98/19. i 151/22.), Zakon o lokalnoj i područnoj (regionalnoj) samoupravi (NN 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19 i 144/20)

**Nositelj aktivnosti:** Upravni odjel za poslove Župana i Županijske skupštine

**Ishodište i pokazatelji na kojima se zasnivaju izračuni i ocjene** **potrebnih sredstava za provođenje programa:** Planske veličine su određene u predloženim iznosima temeljem ostvarenih ciljeva i postignutih rezultata iz prethodnih godina, te predviđanja promjena u izvršenju ciljeva u narednom razdoblju.

**Izvještaj o postignutim ciljevima i rezultatima programa temeljenim na pokazateljima uspješnosti u prethodnoj godini**: Izvršenje je u skladu s predviđanjima

**NAČIN I SREDSTVA ZA REALIZACIJU AKTIVNOSTI:**

|  |  |  |  |  |
| --- | --- | --- | --- | --- |
| **Rb.** | **Naziv aktivnosti / projekta** | **2025.** | **2026.** | **2027.** |
| **1.** | Pokroviteljstva | 70.000,00 | 70.000,00 | 70.000,00 |
|  | Protokolarni rashodi | 69.200,00 | 69.200,00 | 69.200,00 |
|  | Manifestacije i obilježavanja Dana županije | 69.000,00 | 69.000,00 | 69.000,00 |
| **2.** | Humanitarna akcija „Podijelimo radost Božića“ | 6.640,00 | 6.640,00 | 6.640,00 |
|  | **Ukupno program:** | **214.840,00** | **214.840,00** | **214.840,00** |

**RAZLOG ODSTUPANJA OD PROŠLOGODIŠNJIH PROJEKCIJA**:

Iznos za pokroviteljstva je povećan za 18% što je u skladu sa očekivanjima rasta troškova organizacije raznih događaja.

Iznos za protokolarne rashode je povećan za 15% što je u skladu sa očekivanjima rasta troškova organizacije raznih protokolarnih obveza.

Iznos za Manifestacije i obilježavanja Dana županije je povećan za 15% što je u skladu sa očekivanjima rasta troškova organizacije manifestacija za Dan županije.

**NAZIV PROGRAMA: Međunarodna i regionalna suradnja i suradnja s lokalnom samoupravom**

**Opći cilj:** Osiguravanje financijskih sredstava za članarine u međunarodnim organizacijama. osiguravanje financijskih sredstava za održavanje aktivnosti vezanih uz podršku međunarodnim manifestacijama kroz sufinanciranje događanja i materijalnih potreba. Podrška županijskim nevladinim organizacijama u međunarodnim aktivnostima, te naknade za troškove službenih putovanja u zemlji i inozemstvu vezano za područje međunarodne suradnje. Troškovi za program stručne prakse u predstavništvu DNŽ u Bruxellesu, seminare, savjetovanja i konferencije te ostale usluge za komunikaciju i prijevoz.

**Posebni cilj:** Sudjelovanje Dubrovačko-neretvanske županije u kreiranju politika od zajedničkog interesa vezano za poslove međunarodne suradnje u područjima rada i interesa Županije.

**Povezanost programa sa strateškim dokumentima:** Ovaj program doprinosi ostvarenju posebnih ciljeva Plana razvoja Dubrovačko-neretvanske županije do 2027, Provedbeni program Dubrovačko-neretvanske županije za razdoblje do 2025. godine: Posebnog cilja 4.1. Razvoj sustava prostornog planiranja i upravljanja imovinom te jačanje kvalitete institucija u javnom sektoru, Mjera 4.1.1. Jačanje kvalitete županijskih i lokalnih institucija.

**Zakonske osnove:** Zakon o lokalnoj i područnoj (regionalnoj) samoupravi (NN 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19 i 144/20)

**Nositelj aktivnosti:** Upravni odjel za poslove Župana i Županijske skupštine.

**Ishodište i pokazatelji na kojima se zasnivaju izračuni i ocjene** **potrebnih sredstava za provođenje programa:** Aktivnosti na poslovima međunarodne suradnje, sudjelovanje u radu međunarodnih organizacija i organizacija događanja sukladno Strategiji Dubrovačko-neretvanske županije vezano za poslove međunarodne suradnje.

**Izvještaj o postignutim ciljevima i rezultatima programa temeljenim na pokazateljima uspješnosti u prethodnoj godini**: Izvršenje je u skladu s predviđanjima

**NAČIN I SREDSTVA ZA REALIZACIJU PROGRAMA:**

|  |  |  |  |  |
| --- | --- | --- | --- | --- |
| **Rb.** | **Naziv aktivnosti / projekta** |  |  |  |
| **1.** | Međunarodna suradnja | 55.000,00 | 58.000,00 | 63.000,00 |
| **2.** | Regionalna suradnja i suradnja s lokalnom samoupravom | 5.000,00 | 5.000,00 | 6.000,00 |
|  | **Ukupno program:** | **60.000,00** | **63.000,00** | **69.000,00** |

**RAZLOG ODSTUPANJA OD PROŠLOGODIŠNJIH PROJEKCIJA**:

U programu međunarodne suradnje predviđeno je povećanje od 19% u 2025. godini zbog povećanja troškova izvršenja ovog programa.

**NAZIV PROGRAMA: Sredstva za Vijeća i predstavnike nacionalnih manjina**

**Opći cilj:** Funkcioniranje Vijeća i predstavnika nacionalnih manjina, izabranih u županiji na redovitim izborima

**Posebni cilj:** Osiguravanje financijskih sredstava za naknadu za rad Vijeća bošnjačke i srpske nacionalne manjine, kao i predstavnika crnogorske nacionalne manjine koji su izabrani na redovitim izborima 7. svibnja 2023.

**Povezanost programa sa strateškim dokumentima:** Ovaj program nije povezan sa strateškim dokumentima.

**Zakonske osnove:** Ustavni zakon o pravima nacionalnih manjina

**Nositelj aktivnosti:** Dubrovačko-neretvanska županija, Upravni odjel za poslove Župana i Županijske skupštine.

**Ishodište i pokazatelji na kojima se zasnivaju izračuni i ocjene** **potrebnih sredstava za provođenje programa:** Planske veličine su određene u predloženim iznosima temeljem ostvarenih ciljeva i postignutih rezultata iz prethodnih godina, te predviđanja promjena u izvršenju ciljeva u narednom razdoblju.

**Izvještaj o postignutim ciljevima i rezultatima programa temeljenim na pokazateljima uspješnosti u prethodnoj godini**: Izvršenje je u skladu s predviđanjima.

**NAČIN I SREDSTVA ZA REALIZACIJU PROGRAMA:(€)**

|  |  |  |  |  |
| --- | --- | --- | --- | --- |
| **Rb.** | **Naziv aktivnosti / projekta** | **2025.** | **2026.** | **2027.** |
| **1.** | Sredstva za Vijeće i predstavnike nacionalnih manjina | 44.000,00 | 44.000,00 | 44.000,00 |
|  | **Ukupno program:** | **44.000,00** | **44.000,00** | **44.000,00** |

**RAZLOG ODSTUPANJA OD PROŠLOGODIŠNJIH PROJEKCIJA**:

U ovom programu značajno su povećana sredstva (144%) zbog nove obveze plaćanja naknada za rad vijećnika Vijeća i predstavnika nacionalne manjine, kao i plaćanja putnih troškova dolazaka na sjednice Vijeća, a u skladu sa Pravilnikom o naknadi troškova i nagradi za rad članovima vijeća i predstavnicima nacionalnih manjina (Narodne novine, broj 8/24) Do sada su se iz navedenog programa financirali samo projekti pojedinih Vijeća nacionalnih manjina.

**NAZIV PROGRAMA: Organizacija sustava civilne zaštite**

Opći cilj: Održivi i učinkoviti sustav civilne zaštite na području Dubrovačko-neretvanske županije

Povezanost programa sa strateškim dokumentima: Ovaj program doprinosi ostvarenju posebnih ciljeva Plana razvoja Dubrovačko-neretvanske županije do 2027, Provedbeni program Dubrovačko-neretvanske županije za razdoblje do 2025. godine: Posebnog cilja 4.2. Povećanje sposobnosti institucija u pogledu odgovora na krizne situacije – Mjere 4.2.1. Poboljšanje sustava vatrogastva i Mjere 4.2.2. Jačanje ostalih dijelova sustava civilne zaštite.

Posebni cilj: Operativne snage civilne zaštite Dubrovačko-neretvanske županije opremljene skupnom i pojedinačnom opremom, doneseni operativni planovi te procjene iz područja civilne zaštite

Zakonske osnove: Zakon o sustavu civilne zaštite (NN 82/15, 118/18, 31/20, 20/21 i 114/22), Zakon o vatrogastvu (NN 125/19, 114/22 i 155/23), Zakon o zaštiti od požara (NN 92/10 i 114/22), Zakon o Hrvatskoj gorskoj službi spašavanja (NN 79/06, 110/15)

Nositelj aktivnosti: Upravni odjel za poslove Župana i Županijske skupštine.

Ishodište i pokazatelji na kojima se zasnivaju izračuni i ocjene potrebnih sredstava za provođenje programa: Zakonom o vatrogastvu (NN 125/19, 114/22 i 155/23) propisani iznos proračunskih sredstava za djelatnost Vatrogasne zajednice, podaci o iznosu ostvarenih sredstava u proteklom razdoblju te prikupljene informacija i izvješća o sredstvima potrebnim za što kvalitetniji rad operativnih snaga

Izvještaj o postignutim ciljevima i rezultatima programa temeljenim na pokazateljima uspješnosti u prethodnoj godini: Izvršenje je, uglavnom, u skladu s predviđanjima.

**NAČIN I SREDSTVA ZA REALIZACIJU PROGRAMA: (€)**

|  |  |  |  |  |
| --- | --- | --- | --- | --- |
| **Rb.** | **Naziv aktivnosti / projekta** | **2025.** | **2026.** | **2027.** |
| **1.** | Djelatnost Vatrogasne zajednice DNŽ-e | 180.000,00 | 180.000,00 | 180.000,00 |
| **2.** | Program aktivnosti u provedbi posebnih mjera ZOP-a od interesa za RH | 65.000,00 | 65.000,00 | 65.000,00 |
| **3.** | Godišnji provedbeni plan unaprjeđenja ZOP-a | 15.000,00 | 15.000,00 | 15.000,00 |
| **4.** | Planovi iz područja civilne zaštite | 20.000,00 | 20.000,00 | 20.000,00 |
| **5.** | Aktivnost Stožera civilne zaštite DNŽ-e | 100.000,00 | 80.500,00 | 80.500,00 |
| **6.** | Djelatnost HGSS | 40.000,00 | 40.000,00 | 40.000,00 |
|  | **Ukupno program:** | **420.000,00** | **400.500,00** | **400.500,00** |

**RAZLOG ODSTUPANJA OD PROŠLOGODIŠNJIH PROJEKCIJA:**

U dostavljenom prijedlogu Proračuna Dubrovačko-neretvanske županije za 2025. i projekcije za 2026. i 2027. godinu došlo je do odstupanja u odnosu na prošlogodišnje projekcije. To se odnosi na izdvajanje sredstava za vatrogastvo na području Dubrovačko-neretvanske županije. Ukupna izdvajanja povećana su za 39.928,00 €. Smatramo da je to povećanje opravdanim radi niza izmjena koje su se dogodile s razine Hrvatske vatrogasne zajednice, a utječu na troškove županijskih vatrogasnih zajednica čemu su uzrok, uglavnom, različiti podzakonski akti koji određuju ustroj i materijalna prava pripadnika vatrogasnih postrojbi. Sredstva osigurana za razvoj vatrogastva dostavljenim su prijedlogom drugačije raspoređena među uobičajenim trima aktivnostima – A 110401 Djelatnost Vatrogasne zajednice, A 110402 Program aktivnosti u provedbi posebnih mjera ZOP-a od interesa za RH, A 110403 Godišnji provedbeni plan unaprjeđenja ZOP-a. Ovogodišnjim prijedlogom, na zahtjev i u suradnji s Vatrogasnom zajednicom Dubrovačko-neretvanske županije povećana su sredstva za A 110401 Djelatnost Vatrogasne zajednice DNŽ za 43.200,00 € u odnosu na proračunske projekcije za 2025. godinu. Taj iznos uključuje 168.000,00 € za djelatnost Vatrogasne zajednice DNŽ te 12.000,00 € za troškove nastale temeljem naloga zapovjednika Vatrogasne zajednice DNŽ. Neznatno su umanjenja sredstva namijenjena provedbi Programa aktivnosti Vlade RH, a povećana za realizaciju Godišnjeg provedbenog plana unaprjeđenja zaštite od požara Dubrovačko-neretvanske županije. Potrebno je napomenuti da neznatno smanjenje sredstava na aktivnosti A 110402 Program aktivnosti u provedbi posebnih mjera ZOP-a od interesa za RH neće utjecati na opremljenost i osposobljenost vatrogasnih postrojbi na području Dubrovačko-neretvanske županije. Razlog tome je provedbe EU projekta HANDY koji se sufinancira sredstvima Europskog fonda za regionalni razvoj, a putem Programa prekogranične suradnje Interreg Italija-Hrvatska. Naime, projektnim aktivnostima predviđena je nabava opreme te organizacija nekoliko različitih programa osposobljavanja za operativne snage sustava civilne zaštite Dubrovačko-neretvanske županije.

U odnosu na proračunske projekcije za 2025. godinu za 5.000,00 € povećana su sredstva na aktivnosti A 110404 Planovi iz područja civilne zaštite. Povećanje smatramo opravdanim s obzirom da je tijekom 2025. godine potrebno donijeti novu Procjenu rizika od velikih nesreća za područje Dubrovačko-neretvanske županije te Procjenu ugroženosti od požara i tehnološke eksplozije i Plan zaštite od požara Dubrovačko-neretvanske županije. Sredstva su osigurana i za donošenje različitih vanjskih planova ukoliko se za time ukaže potreba. Podsjećamo, nositelj izrade Vanjskog plana ili njihovih izmjena i dopuna je jedinica područne (regionalne) samouprave koja ga izrađuje za svako područje postrojenja, ili grupu područja postrojenja koju određuje tijelo državne uprave nadležno za zaštitu okoliša zbog mogućeg domino-efekta, za koje je prema odredbama Uredbe operater izradio Izvješća o sigurnosti i pribavio suglasnost tijela državne uprave nadležnog za zaštitu okoliša.

Prijedlogom Proračuna Dubrovačko-neretvanske županije povećana su planirana sredstva na aktivnosti A 110405 Aktivnost Stožera civilne zaštite za 30.000,00 € radi nužnih radova na popravku Hotela Galeb u Kuparima koji je, sukladno Sporazumu o dodjeli na privremeno korištenje, Ministarstvo obrane Republike Hrvatske dodijelilo Dubrovačko-neretvanskoj županiji za organizaciju karantenskog smještaja. Prema navedenom Sporazumu, prostor Hotela Galeb potrebno je dovesti u stanje kakav je bio prije dodjele na privremeno korištenje te se ovogodišnjim proračunskim planom osiguravaju sredstva za tu namjenu.

Povećana su i sredstva za djelatnost dvaju stanica HGSS-a koje djeluju na području Dubrovačko-neretvanske županije. Radi se o opravdanom povećanju s obzirom da su cijene opreme, ali i organizacije različitih tečajeva osposobljavanja. Obje stanice pokrivaju zahtjevna područja Dubrovačko-neretvanske županije – Stanica Dubrovnik područja Grada Dubrovnika, općina Mljet, Konavle i Župa dubrovačka kao i područja neretvanskih jedinica lokalne samouprave, a Stanica Orebić područje poluotoka Pelješca te otoka Korčule i Lastova.

**NAZIV PROGRAMA: Međunarodni projekti**

Opći cilj: Osiguravanje financijskih sredstava za sufinanciranje EU projekata.

Posebni cilj: Realizacija projekata koji se sufinanciraju sredstvima iz različitih europskih fondova

Povezanost programa sa strateškim dokumentima: Ovaj program doprinosi ostvarenju posebnih ciljeva Plana razvoja Dubrovačko-neretvanske županije do 2027. godine, odnosno Provedbenog programa Dubrovačko-neretvanske županije do 2025. godine: Posebnog cilja 4.2. Povećanje sposobnosti institucija u pogledu odgovora na krizne situacije, Mjera 4.2.1. Poboljšanje sustava vatrogastva i Mjere 4.2.2. Jačanje ostalih dijelova sustava civilne zaštite (projekt HANDY) te Posebnog cilja 1.3. Poboljšanje konkurentnosti u turizmu, poljoprivredi, akvakulturi i ribarstvu, Mjera 1.3.3. Poboljšanje konkurentnosti u poljoprivredi, akvakulturi i ribarstvu (projekt MoWaCLIM).

Zakonske osnove: Zakon o institucionalnom okviru za korištenje fondova Europske unije u Republici Hrvatskoj ( (NN 116/21)

Nositelj aktivnosti: Upravni odjel za poslove Župana i Županijske skupštine

Izvještaj o postignutim ciljevima i rezultatima programa temeljenim na pokazateljima uspješnosti u prethodnoj godini: Radi se o europskim projektima čija je provedba započela u travnju, odnosno rujnu 2024. godine. Uglavnom se radilo na administrativnim aktivnostima vezanim uz potpisivanje Ugovora o sufinanciranju i Partnerskih sporazuma te organizaciji uvodnih (tzv. KOM – kick off) sastanaka.

**NAČIN I SREDSTVA ZA REALIZACIJU PROGRAMA: (€)**

|  |  |  |  |  |
| --- | --- | --- | --- | --- |
| **Rb.** | **Naziv aktivnosti / projekta** | **2025.** | **2026.** | **2027.** |
| **1.** | Fond za pripremu i provedbu projekata | 1.000.000,00 | 1.246.410,00 | 1.901.931,00 |
| **2.** | EU projekt HANDY – Interreg ITA-HR | 392.200,00 | 35.290,00 | 0,00 |
| **3.** | EU projekt MoWaCLIM – Interreg HR-BA-MNE | 250.038,00 | 514.820,00 | 176.480,00 |
|  | **Ukupno program:** | **1.543.238,00** | **1.796.520,00** | **2.078.411,00** |

**RAZLOG ODSTUPANJA OD PROŠLOGODIŠNJIH PROJEKCIJA:**

Odstupanja od prošlogodišnjih aktivnosti nije moguće detaljnije obrazložiti s obzirom da se radi o projektima koji su započeli 2024. godine. Tijekom uvodnih sastanaka za oba projekta – EU projekt HANDY (Interreg Italy-Croatia) i EU projekt MoWaCLIM (Interreg HR-BA-MNE) – dogovoren je plan aktivnosti za predstojeće razdoblje što je, naravno, utjecalo i na financijski plan za 2025. godinu i dalje, ovisno o duljini vremena provedbe projekta. Treba imati na umu da se radi o EU projektima čija dinamika provedbe nerijetko ovisi o dinamici rada ukupnog projektnog partnerstva radi čega može dolaziti do odstupanja od financijskog plana. Sredstva osigurana za 2024. godinu (točan iznos bit će naveden u II. rebalansu Proračuna Dubrovačko-neretvanske županije za 2024. godinu) bit će moguće realizirati i tijekom 2025. godine, a s obzirom da je i prijedlog Odluke o izvršavanju Proračuna Dubrovačko-neretvanske županije za 2025. godinu predviđeno da se projekti koji se financiraju iz sredstava Europske unije te kapitalni projekti koji nisu izvršeni do kraja 2024. godine mogu prenijeti i izvršavati u 2025. godini uz uvjet da su proračunska sredstva osigurana i nerealizirana ili realizirana u iznosu manjem od planiranog.

Evo nekoliko podataka o navedenim EU projektima:

EU projekt HANDY: radi se o nastavku projekta FIRESPILL iz prethodnog strateškog poziva programa prekogranične suradnje Interreg Hrvatska-Italija. Ukupan proračun projekta je 2.531.880,00 € , a vrijednost projektnih aktivnosti Dubrovačko-neretvanske županije je 493.880,00 €. Realizacijom projekta cilj je nabaviti tronošac (alat za spašavanje iz potresa i teško pristupačnih terena), prijenosni agregat, opremu za rad inženjera statičara Hrvatskog centar za potresno inženjerstvo, set hidrauličnih podupirača za spašavanje iz ruševina, vibrafon, šatore te educirati inženjere statičare Hrvatskog centra za potresno inženjerstvo za rad i stručnu procjenu statike objekata neposredno nakon potresa. Planirani su također i različiti moduli obuke pripadnika operativnih snaga sustava civilne zaštite Dubrovačko-neretvanske županije.

EU projekt MoWaCLIM: radi se o projektu prijavljenom u sklopu programa prekogranične suradnje Interreg Hrvatska-Bosna i Hercegovina-Crna Gora. Ukupan proračun projekta je 1.514.937,44 €, a vrijednost projektnih aktivnosti Dubrovačko-neretvanske županije je 288.822,00 €. Realizacijom projekta cilj je uspostaviti sustav prikupljanja i praćenja podataka o utjecaju zaslanjanja donjeg toka Neretve i njezinih pritoka na poljoprivredne kulture i biološku raznolikost. Mjerenja će se obaviti na 7 lokacija u Hrvatskoj i Bosni i Hercegovini, a zahvaljujući dobivenim rezultatima previdjet će se mjere i aktivnosti koje će pomoći borbi protiv klimatskih promjena očuvanju biološke raznolikosti te unapređenju poljoprivredne proizvodnje. Dubrovačko-neretvanska županija je na ovom projektu vodeći partner te je odgovorna proračunski planirati, ali i odobrena i uplaćena sredstva za sufinanciranje projektnih aktivnosti prenositi projektnim partnerima.

**NAZIV PROGRAMA: Zajednički troškovi upravnih tijela DNŽ**

**Opći cilj:** Programom Zajednički troškovi upravnih tijela DNŽ ostvaruje se neometano djelovanje upravnih tijela Dubrovačko-neretvanske županije u svrhu rješavanja svih javnih potreba koje su u nadležnosti ove jedinice regionalne samouprave

**Posebni cilj:** Programom Zajednički troškovi upravnih tijela DNŽ ostvaruje se neometano djelovanje upravnih tijela Dubrovačko-neretvanske županije u svrhu rješavanja svih javnih potreba koje su u nadležnosti ove jedinice regionalne samouprave.

**Povezanost programa sa strateškim dokumentima:** Ovaj program doprinosi ostvarenju posebnih ciljeva Plana razvoja Dubrovačko-neretvanske županije do 2027, Provedbeni program Dubrovačko-neretvanske županije za razdoblje do 2025. godine: Posebnog cilja 4.1. Razvoj sustava prostornog planiranja i upravljanja imovinom te jačanje kvalitete institucija u javnom sektoru, Mjera 4.1.1. Jačanje kvalitete županijskih i lokalnih institucija

**Zakonske osnove:** Zakon o proračunu, Zakon o službenicima i namještenicima u lokalnoj i područnoj (regionalnoj) samoupravi, Zakon o lokalnoj i područnoj (regionalnoj) samoupravi, Zakon o javnoj nabavi, Zakon o kibernetičkoj sigurnosti, Zakon o kritičnim infrastrukturama, Zakon o informacijskoj sigurnosti, Statut DNŽ-e.

**Nositelj aktivnosti:** Upravni odjel za poslove Župana i Županijske skupštine.

**Ishodište i pokazatelji na kojima se zasnivaju izračuni i ocjene** **potrebnih sredstava za provođenje programa:** Planske veličine su određene u predloženim iznosima temeljem ostvarenih ciljeva i postignutih rezultata iz prethodnih godina, te predviđanja promjena u izvršenju ciljeva u narednom razdoblju.

**Izvještaj o postignutim ciljevima i rezultatima programa temeljenim na pokazateljima uspješnosti u prethodnoj godini**: Izvršenje je u skladu s predviđanjima

**NAČIN I SREDSTVA ZA REALIZACIJU PROGRAMA: (€)**

|  |  |  |  |  |
| --- | --- | --- | --- | --- |
| **Rb.** | **Naziv aktivnosti / projekta** | **2025.** | **2026.** | **2027.** |
| **1.** | Redovni rashodi upravnih tijela | 1.422.241,00 | 1.695.385,00 | 1.727.298,00 |
| **2.** | Zaštita na radu | 42.000,00 | 42.000,00 | 42.000,00 |
| **3.** | Službenički sud | 1.400,00 | 1.400,00 | 1.400,00 |
| **4.** | Uvođenje i certificiranje sustava upravljanja informacijskom sigurnosti - ISO/IEC 27001:2022 | 35.000,00 | 6.000,00 | 6.000,00 |
| **5.** | Informatička oprema i računalni programi | 15.000,00 | 15.000,00 | 15.000,00 |
| **6.** | Uređenje poslovnih prostora i nabava opreme za upravna tijela | 130.000,00 | 130.000,00 | 130.000,00 |
| **7.** | Certificiranje sustava upravljanja kvalitetom – HRN ISO | 8.000,00 | 8.000,00 | 8.000,00 |
|  | **Ukupno program:** | **1.653.641,00** | **1.897.785,00** | **1.929.698,00** |

**RAZLOG ODSTUPANJA OD PROŠLOGODIŠNJIH PROJEKCIJA**:

Temeljem obveza iz Zakona o kibernetičkoj sigurnosti u 2025. godini se uvodi Sustav upravljanja informacijskom sigurnosti - ISO/IEC 27001:2022, koji će se u narednim godinama svake godine certificirati.